Bubliny

Bubliny (Knautia arvensis) jo rostlina z pódswójźby drapalcowych rostlinow (Dipsacoideae) znutśika swójźby kózylistowych rostlinow (Caprifoliaceae). Dalšnej serbskej mjeni stej pupawa a rolne bublinyprědny źěl pó górnoserbskem mjenju Rólny hłowač.

 Wopis 
Bubliny su trajne zele, kótarež dośěgnu wusokosć wót 30 až do 80 cm.

Kijašk jo jadnory abo roznogaśowany, krotkokósmaty a naslědk šćeśinaty-kósmaty. 

 Łopjena 
Spódne łopjena su njerozdźělne, jajko-lancetojte, wogonkate, cełokšomne abo zubate. 

Kijaškowe łopjena su sejźece, napśeśiwo stojece, šerozelene a mutne.

 Kwiśonki 
Kwiśo wót julija až do awgusta. Kwiśonki stoje w małkich, 2-4 cm šyrokich, płonych głowkach. Keluch ma 8-10 swětłych, 2-3 mm dłujkich seršćow. Krona jo módrowioletna abo cerwjenowioletna a dośěgnjo wót 1,8 cm, mjaztym až styri kronowe kóńcyki maju rozdźělne dłujkosći. Jeje zwenkowne kóńcyki wósebnje kšomnych kwiśonkow su pówětšone. Nakšomne kwiśonki su wětše. 

 Stojnišćo 
Rosćo na łukach, połsuchych tšawnikach, drogowych a lěsnych kšomach a na rolach.

 Rozšyrjenje 
Rostlina jo w pśisamem cełej Europje rozšyrjona.

 Nožki 

 Žrědła 

 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 322 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 248 

 Eksterne wótkaze 

Kategorija:Drapalcowe rostliny